**VÝZVA NA PREDLOŽENIE CENOVEJ PONUKY**

Obec Slaská vyzýva záujemcov o realizáciu diela „Oddychová zóna občanov obce“, aby predložili cenové ponuky za nasledovných podmienok:

Opis predmetu zákazky:

Obec Slaská plánuje realizovať v obci oddychovú zónu, ktorej realizácia by mala spočívať: chemické odburinenie – 180 m2, úprava terénu – 180 m2, dodávka buka antropurpurea – 1ks, dodávka kostrových stromov – 12 ks, dodávka doplnkových drevín stálozelených – 30 ks, dodávka drevín doplnkových opadavých – 150 ks, výsadba a manipulácia drevín – 193 ks, dovoz drevín – max. vzdialenosť 200 km, dodávka voľne uloženej kôry – 20 m3, dovoz kôry – max. vzdialenosť 180 km, rozvoz kôry po pozemku – 20 m3. V rámci riešenia oddychovej zóny je aj realizácia skalky s trvalkovým záhonom o rozlohe 30 m2. Realizácia tejto časti by mala spočívať: chemické odburinenie – 30 m2, úprava terénu – 30 m2, trvalky s výsadbou – 220 ks, kamenivo frakcia 0-32 mm – 4 t, dovoz

kameniva – max. vzdialenosť 55 km, montáž skalky ako celku.

Podmienky vypracovania cenovej ponuky:

1. Cenovú ponuku je potrebné vypracovať pre verejného obstarávateľa – Obec Slaská podľa výkazov uvedených v opise predmetu zákazky.  
2. Navrhovanú cenu vypracujte položkovite, vrátane cien materiálu a služieb.  
3. Navrhovanú cenu uvádzajte s DPH, pokiaľ ste jej platcom.  
4. Vysvetľovaním podmienok uskutočnenia dodávky tovaru a služieb je poverený starosta obce p. Daniel Gelien, mobil – 0907 877 769, e-mail – starosta@slaska.sk. Po telefonickom dohovore je možné uskutočniť aj miestnu obhliadku terénu verejného priestranstva a uchádzačovi bude odovzdaný aj návrhový výkres s osobným vysvetlením.  
5. Cenovú ponuku doručte na adresu: Obec Slaská, Slaská č. 17, 966 22 Lutila v zapečatenej obálke. Obálku označte heslom „Cenová ponuka – oddychová zóna“. Na obálke ďalej uveďte názov spoločnosti, sídlo, resp. meno živnostníka s miestom podnikania.

Termín:

Termín doručenia cenovej ponuky je určený do 15.6.2009, vrátane dňa 15.6.2009 do 15,30 hod. Cenová ponuka musí byť v tomto termíne fyzicky doručená na obecnom úrade prostredníctvom pošty, osobne alebo kurierskou službou. Na cenové ponuky podané na pošte v posledný deň lehoty sa prihliadať nebude, resp. nedodržanie doručenia cenovej ponuky v uvedenom termíne bude mať za následok, že predmetná cenová ponuka bude vylúčená a nebude súčasťou hodnotiaceho procesu.

Hodnotiace kritériá:

- cena  
- doterajšie referencie uchádzača  
- časový rozsah uskutočnenia diela